उन्हों ने आंखें खोलीं, मेरी तरफ देखा, आसपास देखा और मेरे हाथ पर अपना हाथ रखा - कुछ नहीं, सॉरी सर, कुछ याद आ गया था। मैंने पेपर नैपकिन उनकी तरफ बढ़ाया। उन्होंाने बहुत करीने से अपनी आंखें पोंछीं, मुस्कुयराने की कोशिश की, अपना गिलास उठाया, एक ही घूंट में हलक से नीचे उतारा और अपनी दोनों आंखें झपकाते हुए कहा - मुझे कई बार लगा, आपकी कई कहानियों की नायिका में ही हूं। बार-बार लगता रहा कि आपकी सारी नायिकाएं जो भी कहती हैं, मेरा ही दर्द बयान करती हैं लेकिन फिर लगता रहा कि ये तो हमेशा होता है कि हमें अपने प्रिय लेखक की सारी रचनाओं को पढ़ कर यही लगता है कि अरे, ये तो हमारी ही कहानी है। लेखक को इसके बारे में कैसे पता चला। तो सर, मैं यही सोच रही थी कि आपने तो मर्दों की ही कहानियां ज्याेदा लिखी हैं। डरे हुए मर्द, रोते हुए मर्द, अपने फैसले न ले पाने वाले मर्द लेकिन आपने मेरे जैसी कमज़ोर लड़की पर कहां लिखी है कहानी? वैसे आपके पास नायिकाएं भी हैं लेकिन वे मेरी तरह कमज़ोर नहीं। वे तो अपने हक की लड़ाई लड़ना जानती हैं। लिखेंगे न अगली कहानी मुझ पर? एक कमज़ोर लड़की पर! उन्होंतने फिर आंखें झपकायीं।